

OBEC Horný Kalník

Obecný úrad č. 39 , 038 02 Dražkovce

Smernica č.1

o poplatkoch za odplatné úkony a služby a výške úhrad za prenájom majetku obce Horný Kalník

vyhotovil: Stanislav Rohoň

starosta obce

Dátum schválenia

Obec Horný Kalník, obecné zastupiteľstvo v Hornom Kalníku v zmysle zákona č. 369/1990 Zb. o obecnom zriadení v znení neskorších zmien a doplnkov a v súlade s ustanoveniami zákona č. 138/1991 Zb. o majetku obcí v znení neskorších zmien a doplnkov

v y d á v a

Smernicu č. 1

o poplatkoch za odplatné úkony a služby a výške úhrad za prenájom majetku obce Horný Kalník

Článok 1

Úvodné ustanovenie

1.Smernica upravuje poskytovanie týchto služieb Obcou Horný Kalník:

a) poplatky za užívanie miestnosti a zariadenia kultúrneho domu;

b) poplatky za užívanie vonkajšieho areálu za KD

c) poplatky za vyhlásenie v miestnom rozhlase;

Článok 2

|  |  |
| --- | --- |
| Poplatky za užívanie miestnosti a zariadenia sály KD pre účely usporiadania: | Poplatok: |
| Karu | 30 €/deň pre občanov z trvalým pobytom v obci Horný Kalník |
| Karu | 80 €/deň pre občanov z trvalým pobytom mimo obce Horný Kalník |
|  |  |
| Oslavy, svadby, spoločenské akcie | 50€/deň leto, 100€/deň zima pre občanov z trvalým pobytom v obci Horný Kalník \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  100 €/deň leto, 180€/deň zima pre občanov s trvalým pobytom mimo obce Horný Kalník |
| Malá sála KD | 30€/deň leto, 60€/deň zima pre občanov z trvalým pobytom v obci Horný Kalník \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  80 €/deň leto, 150€/deň zima pre občanov s trvalým pobytom mimo obce Horný Kalník |
| Vonkajší areál za KD s použitím kuchyne, vnútorných WC +(gril, kotlík na guláš) | 40€/deň /leto, pre občanov z trvalým pobytom v obci Horný Kalník  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  80 €/deň/ leto, pre občanov s trvalým pobytom mimo obce Horný Kalník |
|  |  |

Článok 2

Poplatky za vyhlásenie v miestnom rozhlase

|  |  |
| --- | --- |
| Poplatky za vyhlásenie v miestnom rozhlase | Poplatok: 5.€ |
|  |  |

Spoločné a záverečné ustanovenia

1.Diskotéku, tanečnú zábavu a inú kultúrno-spoločenskú akciu môže usporiadať iba osoba staršia 18. rokov, právne spôsobilá v zmysle príslušných zákonov – zákon NR SR č.455/1991 Zb. o živnostenskom v znení neskorších zmien a doplnkov a zákon č. 595/2003 Z.z. o dani z príjmov v neskoršom znení a po preukázaní, že je spôsobila uhradiť prípadne vzniknuté škody na obecnom majetku (zárobkovo-činná osoba)

2. V poplatkoch za užívanie miestnosti nie je zahrnutá cena za upratovanie prenajatých priestorov. Prenajímateľ zabezpečí upratovanie priestorov na vlastné náklady alebo uhradí potrebnú sumu na upratovanie vlastníkovi podľa dohody a stavu odovzdaných prenajatých priestorov. Prenajímateľ zabezpečí aj vyčistenie obrusov, ktoré takisto nie je započítané v poplatkoch.

3. Výpožička obecných priestorov je možná len na základe predchádzajúcej zmluvy o prenájme.

4. Výpožička obecných priestorov vo vlastníctve obce a správe obce pre schôdzovú činnosť a nezárobkovú činnosť záujmových organizácií a organizácie zriadené obcou je bezplatná.

5. Poplatky za služby poskytované Obcou Horný Kalník je možné uhradiť v hotovosti do pokladne obce, prevodným príkazom alebo poštovou poukážkou.

6. Smernicu obce Horný Kalník č.1. schválilo obecné zastupiteľstvo v Hornom Kalníku dňa 16.12.2020 uznesením č. 31/2020

7. Smernica obce Horný Kalník č. .1. o poplatkoch za odplatné úkony a služby a výške úhrad za prenájom majetku obce Horný Kalník nadobúda účinnosť dňom 01.01.2021.

V Hornom Kalníku, dňa 16.12.2020

---------------------------------

Stanislav Rohoň

starosta obce